FAU-møte 2.12.19

1. Rektor kunne ikke møte på grunn av utvalgsmøte i UDE.
2. Rektor har ansatt ny inspektør. Hun heter Hanne Veisæth og kommer fra tilsvarende stilling ved Lutvann skole.
3. FAU-leder oppfordrer FAU-representanter som ikke kan stille på møtet til å sende vara. NB! Klassekontakt i hver klasse fungerer som vara.
4. Nytt fra gruppene siden sist:

**TRAFIKK**

Vi ønsker å løfte fokus på trafikkaksjonen igjen, da det har vært en del fravær til vaktene i Vindernkrysset. Det er behov for at det står trafikkvakter i krysset. Det kan være en ide å gjøre om på den rullerende planen slik at hver klasse har to uker vaktordningen om gangen. Vi tenker at det er lettere å bytte innad i foreldregruppen enn når hver klasse får en uke om høsten og en uke om våren. Vi ønsker også å fokusere på instruksjonen som trafikkvaktene må kjenne til. Per i dag fins en skriftlig instruks. Vi planlegger å lage en instruksjonsvideo. Tanken er å nå frem med informasjonen på en ny måte. Om noen ser at det ikke står trafikkvakter i krysset, ber vi om at det blir gitt beskjed per mail til Kirsti Ellefsen, FAU-leder, eller til sin FAU-klasserepresentant slik at vi kan iverksette tiltak.

**SKOLEPOLITIKK**

Vi har vært i kontakt med Aftenposten for å belyse budsjettsituasjonen ved Vinderen skole. Aftenposten journalister jobber med tilsvarende sak på Bygdøy skole. Det blir muligens en sak angående begge skoler. Bygdøy skole vurderer en underskriftskampanje. Vi vurderer videre tiltak etter budsjettsituasjonen er avklart.

**AKS:**

Foreldregruppen har vært i dialog med AKS når det gjelder velkomsten av nye barn som begynner om høsten. Det virker ofte uoversiktlig for både barn og foreldre hvem som jobber på AKS og at nytilsatte har fått jobben med å hilse nye barn velkommen. Det har ikke vært gunstig siden de nye voksne ikke har fått tid til å bli kjent på Vinderen skole. AKS har satt pris på tilbakemeldingene og sier at de skal ta opplæring for AKS-voksne som skal ta imot førsteklassingene. Vi ønsker også at de skal sende ut bilde og litt informasjon om AKS-ansatte for å bli lettere kjent med hverandre. Vi synes ellers at de gjør en kjempegod jobb med bra opplegg.

Mat: Det er svært begrenset hva som kan tilbys av varm mat med tanke på kjøkkenfasilitetene.

Det er kommet en ny rammeplan, der barna skal ha rett til å ha en mening om tilbudet. Det er opprettet et AKS-råd med ca.4 elever fra 3. og 4. trinn. De har så langt fått lov å være med å bestemme innkjøp til pynt til Halloween og juleverksted.

De som har meldt seg ut av AKS, har ikke lov å oppholde seg i skolegården. AKS kan ikke ha ansvar for barn som ikke er på krysslisten. Kort og greit: er man ikke en del av AKS-tilbudet, så går man hjem.

AKS-ledelsen ber om at det gis beskjed på e-post innen kl 12 samme dag om barna ikke skal komme på AKS den dagen.

**SKOLEMILJØ**

I samarbeid med Venneforeningen bidrar vi med julekos til lærernes julebord a 4000 kr.

**TEMAKVELD**

Vi ønsker å tilby temakveld eller workshop for foreldre og eventuelt barn. Vi har vært i kontakt med Barnevakten. De tilbyr gode opplegg omkring digitale medier og bruk av skjerm. Et opplegg som legger opp til obligatorisk oppmøte for foreldre og barn, kompensert med to skoletimer fri samme dag, ble foreslått, men vi mener det er problematisk å pålegge oppmøte på kveldstid. Vi diskuterer og jobber med formen på arrangementet for å få med flest mulig foreldre. Det har tidligere vært dårlig oppmøte blant foreldre. En ide er å få i stand et debattmøte. Dessuten kan det være formålstjenlig å sende ut skolemelding til foresatte om arrangementet. Det vil finne sted på vårparten før mai måned.

|  |  |  |
| --- | --- | --- |
|  | Klasse | Til stede |
| Anders Holmlund | 1A |  |
| Melissa Busch-Christensen | 1B |  |
| Anders Bergersen | 1C |  |
| Carine Møller Mortensen | 2A | x |
| Henrik Porskrog Heiestad | 2B | x |
| Nils Christian Opsjøn Utheim og Helena Kruse-Jensen (vikar) | 3A | x |
| Hanne Støre Valeur | 3B | x |
| Terje Egeberg og Karoline Augestad (vara) | 3C |  |
| Thorkil Aschehoug | 4A | x |
| Henrik Porskrog Heiestad | 4B | x |
| Ida Haavardsholm | 4C |  |
| Kirsti Ellefsen | 5A | x |
| Morten Hammer | 5B | x |
| Odd-Even Bustnes | 5C |  |
| Hans Christian Brodtkorb | 6A |  |
| Caterina Engedal | 6B | x |
| Therese Aaram-Olsen | 6C | x |
| Andreas Arntzen | 7A | x |
| Morten Muribø | 7B |  |
| Thomas Martin Kristensen | 7C | x |